מכתב תודה והוקרה לאסתר ראב 3.2.1964

[מקור: pdf 727, עמוד 110]

ירושלים, כ' בשבט תשכ"ד

3 בפברואר 1964

לכבוד

גב' אסתר ראב

רחוב אלתר מיהוד

פתח-תקוה

אסתר היקרה,

בין הספרים הרבים שאני מקבל עכשיו כראש-הממשלה, שמחתי במיוחד לקבל את ספר שיריך.

עקבתי בימים האחרונים אחרי הנאמר בעיתונות וברדיו על ספר שיריך והרגשתי שמינית שבשמינית של גאווה ושותפות בשמחתך: כמעט בן פתח-תקוה הנני.

כמושבה הראשונה בה החילותי חיי עבודה וחקלאות שלי בארץ הייתה פתח-תקוה, כל פרדסניה ופרדסיה, חקלאיה ופועליה, על בניה ובנותיה, גניה וגורניה, על סופריה ומאבקה וכל הווי חייה, תחנתי הראשונה בעלייתי – היוולדותי מחדש בישראל.

חסד המושבה הראשונה זכור עמי; חסד בית ראב, בניו ואסתר המשוררת שמורים אתי.

בהוקרה,

לוי אשכול